google/wiki40b huggingface dataset:
Silat Terlak Selangor

Peringkat Asas

Pada peringkat ini murid akan dilatih selama tujuh hari berterusan. Murid akan diajar jurus disamping falsafah dan kegunaan praktikal pelajaran. Pada hari ketujuh, murid akan diuji. Murid yang berjaya melepasi ujian tersebut akan dianugerahkan gelaran Ahli Pewaris oleh Majlis Gurulatih. Hanya murid yang lulus sahaja layak untuk meneruskan ke Peringkat Kedua.

Peringkat Kedua

Peringkat ini mengambil masa tiga bulan untuk tamat. Murid akan diajar teori dan praktikal Silat Terlak dari segi asas silat, buah silat, seni, jurus dan asas permainan senjata. Selepas di ajar langkah, tepisan, elakan dan buah pukul tangan dan kakai, murid akan diajar permainan senjata pisau, tongkat, parang dan keris.
Ujian akan dijalankan selepas tiga bulan dan murid yang lulus akan menerima bengkung hijau dan layak untuk meneruskan ke peringkat ketiga.

Peringkat Ketiga

Peringkat ini adalah sambungan peringkat kedua dan murid penekanan diberikan kepada kemahiran pelajaran terdahulu seperti jurus tangan dan kaki serta kepimpinan. Murid akan dilatih untuk memimpin kelas. Pada kebiasaanya latihan pada peringkat ini akan mengambil masa 4 bulan. Selepas ujian, murid yang lulus akan menerima bengkung kuning.

Peringkat Keempat

Ini adalah peringkat terakhir latihan. Pada peringkat ini murid akan diajar 44 buah yang berkait dengan 4 unusr iaitu, angina, api, air dan tanah. Pada peringkat ini aspek kerohanian juga ditekankan. Selepas ujian dijalankan, murid yang berjaya akan menerima bengkung merah dan pada murid yang layak menjadi jurulatih akan menerima bengkung hitam.
Perjanjian Schengen

Perjanjian Schengen merujuk kepada perjanjian antarabangsa yang ditandatangani oleh sekumpulan negara-negara Eropah bagi menghapuskan pemeriksaan sempadan di antara mereka. Terkandung di dalam perjanjian ini ialah peruntukan bagi dasar bersama terhadap kemasukan sementara orang perseorangan (termasuk Visa Schengen), penyelarasan kawalan sempadan luar, selain kerjasama merentas sempadan dalam bidang kepolisan dan kehakiman.
Sejumlah 25 negara, termasuk 22 ahli Kesatuan Eropah (EU) dan tiga bukan ahli Kesatuan (Norway, Iceland dan Liechtenstein) telah menguatkuasakan kesemua peruntukan yang dipersetujui di dalam perjanjian ini. Ireland dan United Kingdom merupakan dua negara Kesatuan yang tidak termasuk di dalam perjanjian ini dan masih mengekalkan hak untuk tidak mengikutnya apabila perjanjian ini diserap sebagai undang-undang Kesatuan ini. Kedua-duanya masih belum menamatkan kawalan sempadan dengan negara-negara Kesatuan yang lain tetapi turut mengguna pakai peruntukan berkenaan kerjasama kepolisan dan kehakiman.
Pos kawalan dan pemeriksaan sempadan telah dimansuhkan di antara negara-negara anggota sekaligus membentuk sebuah kawasan tanpa sempadan yang dikenali sebagai Kawasan Schengen. Sebuah Visa Schengen membenarkan seorang pelancong atau pelawat masuk ke dalam kawasan ini. Pemegang permit penduduk di sesebuah negara anggot Schengen boleh juga menikmati kebebasan bergerak ke negara-negara anggota yang lain bagi satu jangka masa sehingga tiga bulan.
Perjanjian ini dinamakan sedemikian bersempena dengan sebuah pekan kecil di Luxembourg, iaitu Schengen yang menjadi tempat perjanjian ini dimeterai pada 14 Jun 1985, oleh lima daripada sepuluh negara anggota Komuniti Ekonomi Eropah.
Yayasan Aminuddin Baki

Alamat

Yayasan Aminuddin Baki

No. 79 Kompleks Damai,

Jalan Datuk Haji Eusoff

50400 Kuala Lumpur

Wilayah Persekutuan

Tel: 603-40439927

Faks: 603-40420145
Sungai Belait

Sungai Belait adalah sungai yang mengalir melalui Brunei di bahagian barat. Sungai ini merupakan sumber air bersih penting bagi penduduk negara Brunei. Sungai Belait merupakan sungai terbesar di Brunei.
Brunei memiliki sejarah marin yang panjang. Kesultanan Brunei pernah mengawal keseluruhan Borneo, termasuk sebahagian Filipina dan Indonesia. Hutan tebal di daerah ini bererti kaedah pengangkutan dan perhubungan adalah melalui bot. Ini mendorong pada penempatan tradisi dibina berhampiran sungai dan laluan air. Laluan air ini memberikan pengangkutan mudah melalui persekitaran hutan tebal, dan bekalan makanan.
Canidae

Canid dan manusia

Satu canid, anjing bela jinak, satu subspesies serigala kelabu, menjalinkan hubungan dengan manusia lama dahulu. Hubungan ini didokumenkan seawal 26,000 tahun lalu, bilamana tapak kaki seorang kanak-kanak lelaki berumur sekitar lapan hingga sepuluh tahun dijumpai di Gua Chauvet di Perancis selatan, berjalan di samping yang dikenal pasti sebagai anjing besar atau serigala. Fosil anjing tercatat terawal dijumpai berusia sekitar 31,700 tahun di Gua Goyet di Belgium. Sungguhpun lebih awal, serigala dijumpai terfosil di lokasi sama dengan manusia di tapak-tapak yang bertarikh kembali ke 300,000 tahun, menunjukkan betapa awal manusia dan serigala telah berinteraksi dengan satu sama lain. Kajian yang menggunakan kromosom Y dan mtDNA telah menunjukkan bahawa serigala pertama kali dibelajinakkan di kawasan di selatan Sungai Panjang di China. Kenyataan bahawa serigala merupakan haiwan kawanan dengan struktur sosial kerjasama mungkin telah menjadi sebab bahawa hubungan ini berkembang. Manusia memperoleh faedah daripada kesetiaan, kerjasama, kerja berpasukan, kewaspadaan, dan kebolehan penjejakan canid ini sementara serigala mungkin telah memperoleh faedah daripada kegunaan senjata untuk menyerang mangsa lebih besar dan pengongsian makanan. Manusia dan anjing berevolusi bersama-sama. Pertalian antara manusia dengan anjing terlihat dalam pengebumian anjing dengan pemiliknya seawal 11,000 tahun lalu di benua Amerika dan 8,500 tahun lalu di Eropah.
Antara canid, hanya serigala yang diketahui memengsakan manusia. Walau bagaimanapun, sekurang-kurangnya dua catatan mendapati koyote membunuh manusia, dan dua ekor jakal membunuh kanak-kanak. Manusia telah memerangkap dan memburu sesetengah canid kerana bulunya dan, terutamanya serigala kelabu, untuk sukan. Canid seperti anjing hutan kini terancam di alam liar kerana perburuan, kehilangan habitat, penyusutan spesies mangsa ungulat dan transmisi penyakit daripada anjing bela jinak.

Spesies dan taksonomi

KELUARGA CANIDAE (Spesies ekstan dan baru pupus)

Canidae prasejarah

Pengelasan Hesperocyoninae daripada Wang (1994); Borophaginae daripada Wang, Tedford, Taylor (1999),; dan Caninae daripada Tedford, Wang, Taylor (2009) kecuali ternyata.
Pedro I dari Brazil

Kemangkatan

Baginda mangkat setelah beberapa lama menghidap tuberkulosis pada jam 2:30 petang, tanggal 24 September 1834. Khabar kemangkatan tersebut sampai di Rio de Janeiro pada 20 November tahun sama, namun putera-puterinya hanya dimaklumkan berita tersebut beberapa lama kemudian pada 2 Disember.
Sufiah Yusof

Sufiah Yusof (lahir 1984) ialah seorang genius Matematik dari United Kingdom. Dia pertama kali menjadi bahan berita hangat pada tahun 1997 apabila melayakkan diri ke Kolej St. Hilda, Universiti Oxford untuk mengkaji matematik pada usia 13 tahun.
Meskipun berwarganegara British, kerajaan Malaysia tampil ke hadapan untuk membiayai perbelanjaan pendidikan Sufiah, meskipun dimaklumkan bahawa bapanya yang berketurunan Pakistan pernah disabitkan kesalahan jenayah kerana penipuan berkenaan gadai janji. Rakyat Malaysia memandang beliau sebagai contoh bakat luar biasa orang Islam kerana keturunan ibunya.
Pentadbiran bekas Perdana Menteri Malaysia Tun Dr Mahathir Mohamad melihat Sufiah sebagai impian eugenik sempurna, bertentangan dengan kepincangan genetik dari Dilema Melayu.
Pada tahun 2001, Sufiah melarikan diri dari asrama di Oxford, setelah mengambil kertas peperiksaan terakhirnya untuk tahun akademik berkenaan. Dua minggu kemudian, dia didapati bekerja sebagai pelayan di kafe Internet Bournemouth, tetapi enggan pulang ke rumah, serta mendakwa bahawa ibu bapanya memperitkan kehidupannya di rumah. Sebaliknya, dia menetap bersama keluarga angkat.
Dua tahun kemudian, Sufiah kembali ke Oxford untuk menyiapkan ijazah sarjana, tetapi gagal menamatkan tahunnya. Kemudian dia berkahwin dengan seorang peguam pelatih dari Oxford. Ketika itu Sufiah bekerja sebagai pembantu pentadbiran untuk sebuah syarikat pembinaan. Pernikahan itu hanya bertahan selama 13 bulan.
Pada Mac 2008, seorang wartawan yang menyamar bagi pihak News of the World mendapati Sufiah mengiklankan diri sebagai pelacur yang mengenakan bayaran £130 sejam. Salah seorang kawannya menyifatkan perubahan nasib bekas anak berbakat luar biasa itu sebagai "amat menyedihkan", lebih-lebih lagi "anugerahnya [dalam bidang matematik sebenarnya selama ini bagaikan sumpahan".
Bapanya Farooq Yusof pernah menjadi seorang perintis dalam proses pengajaran yang tidak terbukti secara saintifik bergelar hothousing. Dia pernah menjanjikan "banyak lagi Sufiah" sepanjang proses talian pengeluaran yang menggunakan teknik hothousing. Pada April 2008 dia mengaku bersalah atas tuduhan "mencabul dua orang gadis berusia 15 tahun ketika bertugas sebagai pengajar peribadi."
Sehubungan dengan itu, kerajaan Malaysia pernah merancang "Program Menyelamatkan Sufiah" untuk memulihkan Sufiah dan "membawanya kembali ke pangkal jalan yang betul," tetapi tidak lama kemudian menghentikannya.
Kampung Seberang Bukit Tumbuh

Poskod

Poskod yang digunakan di Kampung Seberang Bukit Tumbuh, Kuala Terengganu, Terengganu ialah 21300.
Tok Guru

Tok Guru merujuk kepada seseorang yang mengajar pada orang lain sesuatu ilmu seperti ilmu silat atau keagamaan.
Tharangambadi

Demografik 2001

Menurut bancian India pada tahun 2001, Tharangambadi memiliki bilangan penduduk seramai 20,841. Dari jumlah tersebut, kaum lelaki membentuk 48% dari jumlah keseluruhan populasi dan wanita seramai 52%.

Pendidikan 2001

Menurut bancian India pada tahun 2001 Tharangambadi memiliki kadar pendidikan (kebolehan membaca) 74%, melebihi kadar purata kebangsaan 59.5%; dengan 51% lelaki dan 49% wanita mampu membaca. 10% dari populasi berusia di bawah 6 tahun. (2001)
Waheeda

Perkahwinan

Pada 16 Ogos 2009, Waheeda telah pun mendirikan rumah tangga bersama Akhil Hayy, seorang penyanyi dan pendakwah bebas. Majlis pernikahan berlangsung di Masjid Jamek Ar-Rahimah Kuala Kubu Baru, Selangor.
Stephen King

Awal hidup

Stephen Edwin King lahir pada tanggal 21 September 1947 di Portland, Maine. Beliau lahir kepada Donald Edwin King, seoramg pelaut dan isterinya, Nellie Ruth King (nama keluarga asal: Pillsbury). Ayahnya meninggalkan mereka sekeluarga pada usia dua tahun, maka ibunya membesarkan King dan kakak angkatnya, David sendirian dan kadangkalanya menghadapi masalah keuangan. King dan keluarganya pindah ke De Pere, Wisconsin, Fort Wayne, Indiana, dan Stratford, Connecticut. Saat King berusia sebelas tahun, keluarganya kembali ke Durham, Maine di mana ibunya bekerja sebagai pengasuh di kompleks perumahan setempat untuk menampung nafkah keluarga. King dibesarkan sebagai seorang Metodis.
Saat King masih anak-anak, beliau ada menyaksikan salah seorang temannya meninggal akibat dilanggar kereta api; beliau menjadi berperwatakan pendiam akibat kejadian itu. Beberapa pendapat menyatakan bahwa peristiwa ini secara psikologis mungkin telah mengilhami beberapa karya King, meskipun King tidak menyebut mengenai hal ini dalam memoarnya berjudul On Writing (2000).
King menempuh pendidikan dasar di Durham Elementary School dan meamatkan persekolahannya dari Lisbon Falls High School di Lisbon Falls, Maine. Pada zaman inilah beliau mula berputik minatnya terhadap cerita bergenre seram dan merupakan seorang pembaca setia komik horor EC, termasuk Tales from the Crypt.

Kerjaya penulisan

King mulai iseng menulis saat masih bersekolah dengan menulis artikel untuk surat kabar Dave's Rag, dan kemudian mulai menjual cerita karangannya kepada teman-temannya. Cerita karangannya yang pertama kali diterbitkan secara independen adalah "I Was a Teenage Grave Robber", serial yang diterbitkan dalam empat cerita bersambung di Comics Review pada tahun 1965.
Setelah lulus dari universitinya, King tidak langsung mendapat pekerjaan. Beliau kemudian mula menjual cerpen karangannya ke pelbagai majalah bacaan untuk diterbitkan di sana. Pada tahun 1973, novel pertama King, Carrie, diterima oleh penerbit Doubleday; wang muka yang diterimanya untuk penerbitan novel ini adalah sebesar $2,500. Setelah terbitnya karya Carrie, King mulai menulis suatu cerita yang diterbitkan dengan judul Salem's Lot pada tahun 1975. Setelah kematian ibunya pada 1974, King dan keluarganya pindah ke Boulder, Colorado, dan di sanalah beliau mula menulis The Shining (diterbitkan tahun 1977). Ia kembali ke Maine pada 1975 dan menyelesaikan novel keempatnya, The Stand (diterbitkan tahun 1978).
Pada akhir 1970-an, King menerbitkan sejumlah novel pendek berjudul Rage (1977), The Long Walk (1979), Roadwork (1981) The Running Man (1982), dan Thinner (1984) dengan nama pena Richard Bachman agar menguji kesanggupan penerbit menerbit karya berdasarkan mutu penceritaan itu sendiri berbanding nama si pengkarya semata-mata.
Hingga tahun 2013, King telah menerbitkan lima puluh novel, dua ratus cerita pendek, dan lima karya nonfiksi, yang telah terjual lebih dari 350 juta cetakan di seluruh dunia, Karya-karyanya juga telah diadaptasi menjadi sejumlah film, buku komik, dan teater.
Gradishtë

Gradishtë merupakan sebuah munisipaliti di Daerah Lushnjë, Fier County, barat Albania.
Pusat gempa

Pusat gempa ialah titik atas permukaan Bumi yang berada betul-betul di atas hipopusat, iaitu titik berasalnya gempa bumi atau letupan bawah tanah.
Untuk gempa bumi, pusat gempa terletak betul-betul di atas titik sesar mulai pecah. Lazimnya, pusat gempa merupakan kawasan yang paling teruk terjejas oleh gempa bumi. Namun demikian, bagi gempa yang teramat kuat, pecahan sesar lebih panjang sehingga menyebabkan kemusnahan merebak ke seluruh zon pecahan. Misalnya, dalam gempa bumi bermagnitud 7.9 yang melanda Denali di Alaska, pusatnya terletak di hujung barat pecahan, tetapi kemusnahan terbesar belaku kira-kira 330 km dari situ, di hujung timur zon pecahan.

Jarak pusat gempa

Apabila gempa bumi berlaku, gelombang seismos berbentuk sfera merambat keluar dari hipopusat. Pembayangan seismik berlaku di sebelah Bumi yang bertentangan dari pusat gempa bumi kerana teras luar cecair membiaskan gelombang membujur atau mampatan (gelombang P) sambil menyerap gelombang melintang atau ricih (gelombang S). Di luar zon bayangan seismik, kedua-dua jenis gelombang boleh dikesan, tetapi disebabkan laluan-laluannya yang berbeza melalui Bumi, gelombang-gelombang itu melanda pada waktu yang berbeza. Dengan mengukur perbezaan waktu pada mana-mana seismograf serta jaraknya pada graf masa-perjalanan apabila gelombang P dan S sama pemisahannya, ahli geologi boleh mengira jaraknya dari pusat gempa bumi. Jarak ini dipanggil jarak pusat gempa yang lazimnya diukur dalam unit darjah dan berlambangkan Δ (delta) dalam seismologi.
Setelah jarak pusat gempa dikira dari sekurang-kurangnya tiga stesen pengukuran seismografi, adalah mudah untuk mencari di mana letaknya pusat gempa secara penigasegian.
Plüschow

Plüschow merupakan sebuah kawasan perbandaran terletak di daerah Nordwestmecklenburg, Mecklenburg-Vorpommern, Jerman.
Challakere

Demografik 2001

Menurut bancian India pada tahun 2001, Challakere memiliki bilangan penduduk seramai 49,065. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Challakere memiliki kadar pendidikan (kebolehan membaca) 69%, melebihi kadar purata kebangsaan 59.5%; dengan 56% lelaki dan 44% wanita mampu membaca. 12% dari populasi berusia di bawah 6 tahun. (2001)
Mohamed Basir Ahmad

Tan Sri Mohamed Basir Ahmad merupakan tokoh perbankan yang terkenal. Beliau adalah bekas Pengerusi Maybank , sebuah bank yang terbesar di Malaysia. Mohamed Basir adalah suami bekas Menteri Perdagangan Antarabangsa dan Industri , Tan Sri Rafidah Aziz.
Beliau menjadi Pengerusi Maybank selama 16 tahun, bermula sebagai Pengarah pada 5 Ogos 1993 selepas berkhidmat sebagai Penasihat Bank Negara Malaysia sejak 1980. Selepas beliau, Tan Sri Megat Zaharuddin Megat Mohd Nor telah dilantik sebagai Pengerusi Maybank yang baru mulai 1 Oktober 2009.

Meninggal dunia

Pada 31 Mei 2014, Tan Sri Mohamed Basir Ahmad meninggal dunia di Hospital Besar Singapura akibat serangan jantung . Jenazah selamat dikebumikan pada 5.45 petang di Tanah Perkuburan Islam Bukit Kiara, Kuala Lumpur. Jenazah tiba di Pangkalan Tentera Udara Subang dari Singapura pada 2.55 petang, disembahyangkan di Masjid Saidina Umar Al-Khattab di Bukit Damansara. Pesuruhjaya Tinggi Malaysia di Singapura Datuk Husni Zai Yaacob memaklumkan segala persiapan membawa jenazah ke Kuala Lumpur telah diuruskan oleh pihak suruhanjaya tinggi. 
Mohamed Basir dan keluarga sedang bercuti di negara jiran itu. Turut menziarahi ialah bekas Perdana Menteri Malaysia Tun Dr Mahathir Mohamed ,isterinya Tun Dr Siti Hasmah Mohamad Ali, bekas Timbalan Perdana Menteri Tun Musa Hitam, Menteri di Jabatan Perdana Menteri Datuk Seri Abdul Wahid Omar serta Menteri Perdagangan Antarabangsa dan Industri Datuk Seri Mustapa Mohamed.
Keluarga ini mempunyai seorang anak lelaki Alfian, dua anak perempuan Rohaiza dan Rohaila serta lima cucu.
Kampung Sakar

Poskod

Poskod yang digunakan di Kampung Sakar, Alor Setar, Kedah adalah 05460.
Ali ibn Abi al-Rijal

Abû l-Hasan 'Alî ibn Abî l-Rijâl (Bahasa Arab: أبو الحسن علي ابن أبي الرجال‎) (biasanya dikenali sebagai Haly, Hali, Albohazen Haly filii Abenragel atau Haly Abenragel, dari ibn Rijal) ialah seorang ahli nujum Arab lewat kurun ke-10 dan awal kurun ke-11, yang paling dikenali dengan karyanya, Kitāb al-bāri' fi ahkām an-nujūm. Beliau adalah ahli nujum istana bagi penguasa Tunis, al-Mu'izz ibn Bâdis pada separuh pertama kurun ke-11. Beliau meninggal dunia selepas tahun 1037 di Kairouan, Tunisia.
Karya beliau, Kitāb al-bāri' fi akhām an-nujūm diterjemahkan oleh Yehudā ben Moshe ke bahasa Castil Lama untuk Alfonso X dari Castile pada tahun 1254 dengan judul El libro conplido en los iudizios de las estrellas ("The complete book on the judgment of the stars"). Satu-satunya manuskrip terjemahan dalam bahasa Castil Lama yang terselamat adalah MS 3605 di Perpustakaan Negara di Madrid, yang bagaimana pun hanya mengandungi lima daripada lapan buah buku terjemahan bahasa Castil Lama yang lengkap. Satu edisi yang dibuat pada tahun 1523, dihasilkan di Venice dan dipersembahkan dalam bahasa Latin, kini disimpan di Muzium Negara Qatar.
Pada tahun 1485 di Venice sebuah salinan lengkap manuskrip dalam bahasa Castil Lama diterjemahkan ke bahasa Latin dan diterbitkan oleh Erhard Ratdolt dengan judul Praeclarissimus liber completus in judiciis astrorum ("The very famous complete book on the judgment of the stars"). Cetakan ini (dan versi-versi Latin kemudiannya) biasanya dikenali sebagai De iudiciis astrorum (atau De judiciis astrorum).
The Expendables 3

Pelakon

Filem The Expendables 3 ini turut disertai oleh beberapa orang pelakon terkenal, antaranya adalah Sylvester Stallone, Jason Statham, Antonio Banderas, Jet Li, Wesley Snipes, Dolph Lundgren, Kelsey Grammer, Randy Couture, Terry Crews, Kellan Lutz, Ronda Rousey, Glen Powell, Victor Ortiz, Robert Davi, Mel Gibson, Harrison Ford, dan Arnold Schwarzenegger.

Pembangunan dan pre-penerbitan

Pada March 2012, Couture berkata bahawa terbitan ketiga bagi siri The Expendables mungkin memulakan penggambaran pada akhir 2012, selepas tayangan filem The Expendables 2. Pada April 2012, Steven Seagal berkata bahawa dia ditawarkan peranan dalam filem ketiga itu. Pada Ogos 2012, pengarah Avi Lerner mengesahkan bahawa Nicolas Cage telah menandatangani yang ketika itu potensi susulan. Dia juga bekata bahawa pangarah bercadang untuk membawa balik siri bintang (cuba mendapatkan Mickey Rourke mengulang peranannya, menawarkan Clint Eastwood bagi satu peranan dan bercadang untuk mendapatkan Harrison Ford dan merisik Wesley Snipes selepas dia dibebaskan dari penjara. Stallone berkata, "Kami memikirkan konsep berlainan—yang ketiga merupakan yang paling sukar. Yang kedua merupakan sambungan yang semulajadi. Yang ketiga, itu yang menjadikan ia sukar. Kami memikirkan dengan teliti mengenainya...Anda kini perlu memberikan penonton sesuatu yang mereka tidak jangkakan sama sekali- malah mungkin pergi ke genre berlainan." Juga pada bulan Ogos, Chuck Norris berkata bahawa dia mungkin tidak kembali bagi susulan. Pada 13 Ogos 2012, Jean-Claude Van Damme membayangkan bahawa Stallone mungkin memasukkannya dalam filem The Expendables 3 sebagai Claude Vilain, saudara pada Jean Vilain. Pada 31 Oktober  2012, ia disahkan bahawa Nu Image dan Millennium Films dalam proses pra jualan hak pengedaran antarabangsa bagi filem The Expendables 3. Pada 19 Disember 2012, ia dilaporkan bahawa Jackie Chan telah bersetuju untuk menyertai susulan dengan syarat dia mempunyai lebih dari peranan kecil. Chan kemudian menarik diri dari projek tersebut akibat percanggahan jadual.
Perrier, Puy-de-Dôme

Perrier merupakan sebuah komun di jabatan Puy-de-Dôme di tengah Perancis.
Tojan

Poskod

Poskod yang digunakan di Tojan adalah 80716. Terdapat 18 buah desa/kelurahan di dalam daerah kecamatan Klungkung.
Kebayoran Lama Selatan

Poskod

Poskod yang digunakan di Kebayoran Lama Selatan adalah 12240. Terdapat 6 buah desa di dalam daerah kecamatan Kebayoran Lama.
Penkow

Penkow merupakan sebuah munisipaliti terletak di daerah Mecklenburgische Seenplatte, Mecklenburg-Vorpommern, Jerman.
Kampung Ulu Tawar

Poskod

Poskod yang digunakan di Kampung Ulu Tawar, Karangan, Kedah ialah 09000.
Landasan kereta api

Landasan kereta api membolehkan pemanduan kereta api tanpa memerlukan stereng. Ia terdiri daripada dua batang rel keluli yang selari yang dipasang pada rajang yang dibenam pada batu kerikil. Rel ini kemudiannya diikat pada ranjang landas melalui pancang rel, skru bebat, atau klip (seperti klip Pandrol).
Jenis pengikat yang digunakan bergantung sebahagiannya kepada jenis ranjang landas yang digunakan. Pancang digunakan pada ranjang landas kayu, manakala klip lebih digunakan untuk ranjang landas konkrit atau simen.
Biasanya, plat dasar (atau plat sambung, walaupun plat sambung juga merupakan palang yang digunakan untuk menyambung rel) digunakan di antara rel dan ranjang landas kayu untuk mengagih-agihkan beban rel pada kawasan ranjang landas yang lebih besar. Kekadangnya, pancang ditukul ke dalam plat dasar untuk memasang rel dengan kukuh, sedangkan pada masa yang lain, plat-plat dasar dipancang atau diskru pada ranjang landas, dan rel-rel tersebut kemudian diklipkan pada plat dasar.
Rel keluli berupaya membawa beban yang lebih berat, berbanding dengan bahan-bahan yang lain. Ranjang-ranjang landas mengagih-agihkan beban daripada rel ke atas tanah, dan juga bertindak untuk menetapkan rel-rel pada jarak (dipanggil tolok) yang tetap.
Landasan kereta api biasanya dipasang di atas dasar serpihan batu kasar yang dikenali sebagai balast. Balast menggabungkan ciri-ciri kebingkasan, dan setakat kelenturan, serta penyaliran yang baik. Rel keluli juga boleh dipasang pada papak konkrit (landasan papak). Untuk menyeberangi jambatan, landasan kereta api seringnya dipasang pada kayu-kayu rasuk bujur atau galang-galang keluli rasuk bujur.
Perincian tambahan mengenai landasan yang digunakan untuk operasi-operasi trem dan Sistem Transit Aliran Ringan, berbanding dengan landasan berat, boleh didapati di landasan trem.
Kacang tumbuk

Kacang tumbuk merupakan sejenis makanan ringan yang diperbuat daripada kacang yang ditumbuk dan diisi dalam kelonsong manis. Ia amat rapuh dan sedap dimakan begitu sahaja.
Ia juga dikenali sebagai Kong Th’ng dalam bahasa Cina.
Metamorphoses

Format pengarangan

Puisi ini umumnya dianggap memenuhi kriteria epik; di mana panjangnya menghubungkan lebih daripada 250 naratif dalam sebanyak lima belas kitab;  ia terdiri dalam hexameter dactylic, meter kedua Iliad dan Odyssey purba, dan Aeneid epik yang lebih kontemporari; dan ia merawat subjek kesusasteraan tinggi mitos. Walau bagaimanapun, puisi ini "meempergunakan nada dan tema hampir setiap jenis karya sastera",  dari epik dan elegi kepada tragedi dan pastoral .